ערוץ השעשוע

**ערוץ השעשוע** הוא ערוץ טלביזי.

ערוץ השעשוע הוא ערוץ טלביזי שבו מתרחשים שעשועים לאורך כל היממה באופן של 24.7.

התוכן שה**ערוץ** מספק מורכב אך ורק משעשועונים וחידונים טלוויזיונים. אין רגע קט לאורך היום-יום שבו לא נשאלת שאלת טריוויה. אין כזה רגע.

להלן יפורטו (בהמשך הכתבה) כל סוגי השעשועוני-טריוויה שמתארעים באפיק השעשוע.

## רשימה של שעשועים

* 1 - צעיקה חרישית

* 2, פרנצ'סקה הנעימה
* 3- שלוש כתום כתום כתום
* 4. עמידר כהוגן
* 5. סרבני מנוע
* 5- מפוך עלים - רק רגע אל תדאגו בהמשך אני אסביר מהו הפורמט של כל אחד ואחד מהשעשועונים
* שבע - יש מוח וכן מוח
* 8 - פח לימוד
* 9 - יק!
* 10הבס את קו מגינו **חכו רגע קצת סבלנות אני עוד מעט אסביר**
* 1 1 ניכר שזו קטסטרופה!
* 12... האם חיים נחמן ביאליק מתהפך בקברו?

## צעיקה חרישית

יש צעצועון אחד שנקרא **צעיקה חרישית** והוא ידוע בהיותו אחד המפרכים. שם השעשועון הוא **אקרוסטיכון** בפני עצמו וזאת כיוון שהתוכנית עוסקת ברוב רובה ככל כולה באקרוסי תיכון ואוקסי מורון. מטרת האדם המגיע להשתעשע בשעשועון היא לשרוד מסכת לבירינתית שבמהלכה חמישה שלבים. עליו בשלב הראשון (או עליה, אני לא גזען) לציין מה שם השעשועון (תועדו מקרים רבים בהם אנשים לא הצליחו לזכור ומה חבל כי הם נפלו בשלב זה ולא זכו בתמלוגים)

-בשלב השני על האישה או הגבר אשר משתתפת לציין אקרוסתיכונים אשר מתחילים באותיות הבאות: צ,ע,י,ק,ה,ח,ר,י,ש,י, ואז ת ולא ברור לי למה דווקא האותיות האלה אבל נו טוב מה שעושה לכם את זה שם ב״אולפני הסטודיו״. אקרוסטיכון, למי שלא יודע זה צירוף מילים (לרוב לפחות שתיים) שיש בו סטירה פנימית. יכולתם להיכנס לערך ״אקרוסתיכון״, אותו קישרתי לפני אשכרה שני משפטים, אבל לא - הייתם **חייבים** לקרוא את ההסבר הזה כי אם לא מאכילים אתכם בכפית על מגש של כסף, זה לא מספיק טוב לכם. נו באמת, ובשלב השלישי על המתמודד להפוך כל אחד מין האקרוסים לאוקסימורון - שזה דבר אחר בתכליתו (ראשי תיבות)

בשלב הרביעי אדם מונה סתירה פנימית (אקרוסתיכון) אחד לכל אות בראשי התיבות (אוקסימורון) שזה עתה נוצר. בשלב זה המשחק נעשה כבר ארוך, מייגע ובעיקר מיותר, אך כל זאת ועוד בסדר לגמרי (כי יש עוד שלב אחד חוץ מזה).

בשלב החמישי חוזרים על התהליך חלילה (כלומר, פעם אחת) ומוצאים אקרוסתיכון אחד לכל אות ואות באוקסימורוני האקרוסתיכונים שמצאו בשלב הרביעי, שאם בפני עצמו לא היה מאוד ארוך זה מכבר - השלב החמישי לוקח לאדם הממוצע לפחות ארבע שעות ברצף.

כל השעשועון לוקח בין שלוש לארבע שעות להשלים ולכן רוב האנשים לא צופים במלוא התוכנית בגלל אורכה הארוך בצורה איומה: שש שעות.

בקירוב.

המנחה של התוכנית לרוב מתעלף ממחסור בחמצן לאחר סיום התוכנית (מרתיע), וזה הפך למנהג שגור בתרבות שנוצרה סביב תוכנית זו. אדם שמפסיד בשלב הראשון אינו זוכה כלל בכספים. אדם שמפסיד בשלב השני גם אינו זוכה בכספים כלל. אדם שמפסיד בשלב השלישי הוא לוזר, והוא מקבל עשרים שקלים בלבד. אדם שמפסיד בשלב הרביעי מקבל 200 שקלים ומוצר תינוקות והחתלה לבחירתך (מתנת **ש י ל ב** ). אדם שמפסיד בשלב 5 (השלב הקשה מכול) הוא בתכל'ס די גיבור, והפרס הכספי המוענק לו לא יסולא בפז. באופן מעורר שערוריה, בפרק 131ב', יוסי קרנציש הפסיד בשלב החמישי אך הוענק לו בטעות הפרס המוענק לאדם הנופל בשלב הרביעי (הוא בחר בשידת החתלה). למחרת יום השידור של התוכנית, הבין מר קרנציש את הטעות שהתרחשה בעזרת אשתו דנה ופנה אל מנהלי התוכנית בדרישה שיתנו לו את הפרס הראוי. הוענק לו הפרס הראוי והוא הלך הביתה שבע רצון לחלוטין. הסאגה הזו עוררה זעם רב בקרב מלוא העם והאירוע זכה בפרס **מחדל הטלוויזיה של שנת 2008** של חדשות הבידור.

הפרס המוענק למפסיד בשלב 5 הוא אלפיים שקלים ולוח דיקט. הפרס המוענק למנצח בשלב 5 הוא שלושים אלפי שקלים ולוח דיקט מתנת שולץ את בן מאיר.

## פרנצ'סקה הנעימה

בשעשועון הזה, עומדים עשרה גברים/נשים במעגל גדול באופן בלתי מוסבר, כשבמרכז המעגל שוכנת, על פודיום, צ'ינצ'ילה שעונה לשם פרנצ'סקה. המשחק מתחיל בהטלת מטבע בעל עשר פאות (קובייה) שבעזרת ההטלה ניתן לקבוע מי מעשרת השוכנים במעגל הוא הראשון שמשתתף בשעשועון. המתמודד הראשון הולך לצ'ינצ'ילה (פרנצ'סקה) וחש את פרוותה. אסור למתמודד להביע התמוגגות, אושר או הערכה כלפי הצ'ינצ'ילה. המתמודדים המקצועיים ביותר שומרים על פרצוף אדיש או אף זורקים הערה נבזית לעבר פרנצ'סקה (עדיני הנפש אינם מסוגלים לכך). הסבב ממשיך בכיוון תנועת מחוגי השעון (ימינה, מטה, שמאלה, ולבסוף מעלה). פרוותה של פרנצ'סקה רכה מאוד, עדינה ונעימה למגע, קטיפתית ואף נפלאה לתחושה ונהדרת, ולכן מרבית המתמודדים מתקשים מאוד מאוד לעמוד במשימה לא להתפעל מהתחושה של מישוש הצ'ינצ'ילה. שחקן מודח מהמשחק ברגע שהוא מכיר בהערכתו את פרוותה של פרנצ'סקה הנעימה, והסבב ממשיך שוב ושוב עד שנותר שחקן אחד בלבד. השחקן הזה הוא האדם האדיש ביותר ותכל'ס הכי מלך, ולכן הוא זוכה בפרס הנכסף - שהוא כסף (מכאן המילה נכסף - מן המילה כיסופים).

עם זאת, הדבר העיקרי שזכור לאנשים מין השעשועון הוא העובדה שהמנחה הוא אביון חסר כל (גדעון צער) שצוות התוכנית ליהק באקראיות מין הרחוב ועל כן במהלך התוכנית ניסה את מזלו וקיבץ נדבות מהמשתתפים ב״חידון״. בתחילה, קיבלו אלה את תעניתו בהפתעה וחלקם אף השיבו לו ברצון והשאילו לו מכספיהם למען רכישת מזון. ככל שהתוכנית נהייתה יותר מוכרת וצברה זמן בהיסטוריה האנושית, אנשים כבר הכירו את תכסיסו של הקבצן ותגובותיהם התאפיינו בתוקף, מרירות ואגרסיביות.

היה זה אסף ברדוגו, אחד המתמודדים הותיקים והמוכרים בתוכנית שענה לו יום אחד בציטטה האייקונית: ״אדוני המנחה, אני לא מתכוון לממן לך את ארוחת הצהריים!״ לאחר התרחיש, ברדוגו הפך לדמות נערצת ברחבי המדינה בשל הכבוד שרחש למנחה ומנגד לזאת האסרטיביות והביטחון בהם נהג וחזרה אחר ציטוטו הידוע הפכה למנהג שגור בתרבות שנוצרה סביב תוכנית זו, עד לרמה שלעיתים נהוג לכנותו את השעשועון ״אדוני המנחה, אני לא מתכוון לממן לך את ארוחת הצהריים!״, או בקיצור ״אדוני המנחה, אני לא מתכוון לממן לך״. הוא גם נחשב (בהומור) ״השעשועון היחיד בו **אתה** משלם למנחה :)״

למרבה הצער, הצ'ינצ'ילה האהובה פרנצ'סקה נפטרה בשנה שעברה, ולא נמצאה צ'ינצ'ילה קטיפתית דיו כדי להחליפה. על כן, התוכנית ירדה מהפסים ולא שודרה בשנית.

## שלוש כתום כתום כתום

המשחק הטלוויזיוני ״שלוש כתום כתום כתום״, ידוע בהיותו שנוי במחלוקות וקיצוני באופן אקסטרימי. פורמט המשחק הטלביזי הוא כדלקלן: המנחה (רביד וובי) עומד בין שני המתמודדים (בהכרח גברים) ושואל אותם שאלות של ידע כללי. לכל השאלות תשובה אחת נכונה, תשובה כמעט נכונה, תשובה כלל לא נכונה ותשובה לא נכונה בכלל. על המתמודדים לבחור בתשובה הכי פחות נכונה לדעתו של המנחה (רביד וובי). אם שחקן בוחר באחת משלושת התשובות הנכונות (ביותר), הוא מקבל ״כתום״ אחד. כאשר שחקן בוחר בתשובה שהמנחה (רביד וובי) מעוניין שיבחרו, הוא מקבל ״שלוש״ אחד. שלוש הוא ההפך מכתום, ואין שום סיבה לכך אבל בסדר. כאשר מספר ה-״כתום״ים שאחד האתלטים צובר עולה על מספר ה-״שלוש״ים בשלוש (לדוגמה: 5 כתום ו-2 שלוש, או למשל: 4 כתום ו-1 שלוש), המנחה (רביד וובי) ייקח את המתמודד המפסיד לגיליוטינה, שם יוצא להורג באלימות. חלק זה מוסבר בחוקים ואינו מתרחש בפועל לרוב. לאורך 1823 הפרקים של התוכנית, אך ורק 159 משתתפים נרצחו (מתוך יותר מ-3000 פרטיציפנטים). רביד וובי (המנחה) ממשיך לשאול שאלות עד שאחד הקליינטים מוצא להורג, או לחלופין מקבל חמישה ״שלוש״ים ברצף. אנשים חוששים מאוד מהשתתפות במשחק מתוך חשש לחייהם, וגם משום שהפרס הכספי נלוז עד כדי אפסי. שחקן אשר מקבל חמישה ״שלוש״ים ברצף זוכה במשחק, ומקבל כתר פרחים נבולים (או שטר של חמישים שקלים, לבחירתו). השעשועון הטלוויזיוני ״שלוש כתום כתום כתום״ נשפט בעבר על כך שהוא אלים, סדיסטי, ובעיקר כולל הוצאה אלימה להורג של אנשים על כך שלא קראו את מחשבותיו של המנחה (רביד וובי), אשר רצח 159 אנשים בלא עוול בכפם. בנוסף, השעשועון ויוצריו **נשפטו** במלוא מובן המילה על ידי בית המשפט המחוזי ונמצאו אשמים, אך התוכנית עדיין רצה ומשודרת והזרוע עוד נטויה. ניכר שעוד עשרות מתמודדים ירצחו בעתיד הקרוב ואין דרך למנוע את זה שכן יוצרי התוכנית והמנחה רביד (וובי) כבר שילמו קנסות וכספים ועל כן אין לשפוט אותם בשנית.

## עמידר כהוגן

"עמיד כהוגן", הידוע גם בשמו, הוא שעשועון פשוט מאוד. מנחה התוכנית, אשר משתנה מדי כמה פעמים, קורא לשני המתמודדים ושואל אותם שאלה פתוחה (לדוגמה, בפרק 47א, השאלה שנשאלה הייתה: "מהו, לדעתכם, פרוק הרגליים הכי טוב?"). שני המתמודדים משיבים לשאלה בתשובותיהם הכנות. בשלב זה בשעשועון נגמרת החשיבה העצמאית של המתמודדים, והם מנועים מלענות תשובה שאינה זהה לתשובה שענו בשאלה הראשונה למשך שארית החידון. מנקודה זו ואילך, מנחה השעשועון שואל שאלות ידע כללי שבאופן עובדתי יש להן תשובה אחת נכונה וקלה (לדוגמה, בפרק 74א, השאלה השישית שנשאלה הייתה "כמה עיניים יש לסוריקטה?"), והמתמודדים מוכרחים לנקוט עמדה ולעמוד על שלהם ולענות את התשובה שענו בשאלה הראשונה. לאחר כל סיבוב, המנחה לועג לשחקנים על כך שתשובתם לא היתה נכונה. מדובר בטריק פסיכולוגי שמטרתו לתעתע את המתמודדים ולהוביל אותם למקום של תסכול. על אף שהמתמודדים נשארים במשחק (אפילו שתשובותיהם לכל השאלות הן שגויות), המנחה עוקץ להם את המוראל, ולרוב שחקן נכנע ואומר את התשובה הנכונה לשאלה הנשאלת (לדוגמה, בפרק 74א, השאלה השישית שנשאלת בשעשועון היתה "כמה עיניים יש לסוריקטה". בעוד שעמיר יעלית ענה "ראובן עטר", אותה התשובה שענה לשאלה הראשונה, ובכך צדק, המתמודד היריב צלי אשכנזי ענה "שתיים!", ומיד הזיע בתוקף.) זוהי דוגמה למקרה בו אדם לא הצליח לשלוט ביצריו והדיח עצמו מן המשחקון.

לאחר שאחד המתמודדים עונה תשובה נכונה, נכנסת אל מתחם השעשועון העוזרת של המנחה - מתברר שהיא יצאנית - ולוקחת את המתמודד המפסיד אל חדר צדדי. המתמודד המנצח מקבל אחד מתוך שלהי פרסים שמוצעים למנצחים ב-"עמידר כהוגן". רשימת הפרסים המלאה היא כדלהן: רובה גומי, טרקטורון בשלט רחוק, קנבס, ערוגה של מלפפונים, מקרר חדש, קופסה.

לא ברור כיצד השעשעון הטלווזי הזה קיבל את שמו, אבל ידוע שב-100% בטוח ללא ספק בתוכנית הראשונה עדיין לא היה שם לתוכנית, ואז המנחה שאל בשאלה הפתוחה "כיצד צריך לקרוא לשעשועון הזה?" ושני המתמודדים ענו יחדיו "עמידר כהוגן!" ללא תיאום ציפיות מראש, מה שנחשב לצירוף מקרים מדהים ומאז התוכנית נקראה על שם התרחיש הזה. מצד שני, הדבר מעולם לא הוכח ואין לאף אחד מושג אם הסיפור הזה הוא נכון או לא, על אף קיומו של הפרק הזה בארכיון "אולפני הסטודיו", והעובדה שהפרק הנ"ל משודר כל הזמן בש.ח.

סיפור מדרש השם הזה לא אומת מעולם.

## סרבני מנוע

בשעשוע הקרוי "סרבני מנוע", שהוא שעשוע קט (קרי: שעשועון) ישנו משחק מוחות מטריף. בשעשעון זה ישנם שני משתתפים.ות בכל זמן נתון במהלך המאורע. שניהם נשאלים שאלות מתקילות שרובן קלות **ממש**. המנחה (ארנולד ברכמן) מדי פעם עוצר את המשחקון, ומודיע באקראיות לאחד המתמודדים שהוא זכה בשעשועון. הוא עושה את זה לאחר שהאיש עונה על שאלה כלשהי נכונה או כאשר היריב שלו מבצע שגיאה. הוא אז מודיע ל-"מנצח" (בסדרה, המנצח נקרא פסבדו-מנצח, כלומר, באנגלית,: מנצח מזויף,) שהוא זכה במנוע.

בשלב זה על המתמודד שכביכול זכה (כלומר פסבדו-מנצח) להודיע שהוא לא חפץ במנוע הנזכר לעיל ומעוניין להמשיך הלאה בחידון האישיות. המשחק נפסק כאשר אחד השחקנים "נופל בתוך הפח שהמנחה (ארנולד ברכמן) מציב לו" ולוקח את המנוע. יש לשים לב, שעל אף שאם לוקחים את המנוע אכן זוכים לשמור את המנוע - המנוע הוא פרס **ניחומים** ותו לא, שכן האדם אשר לוקח את המנוע הוא **המפסיד** ותו לא!

המנצח במשחק הוא האדם אשר מסרב לקבל את המנוע ולהפוך את עצמו מפסבדו-מנצח למפסיד כתוצאה מכן. הפיתוי ללקוח את המנוע הוא גבוה, בעיקר משום שארנולד (המנחה) ברכמן הוא שחקן מאוד טוב, ובכל פעם ופעם, הוא נדמה כאילו אכן מכריז על זכייתו של ה-(פסבדו) מנצח. עם זאת, רצוי לא לקבל את ה-"""פרס""", משום שהפרס על הזכייה בשעשועון היא מאתיים וחמישים מיליון שקל.

השעשועון שודר כבר *אלפי פעמים*, כשכל שידור ושידור של התוכנית לווה במבזק חדשות המודיע על פשיטת הרגל של ערוץ השעשוע בשל חובות עצומי-מימדים למתמודד שזכה בשעשועון "סרבני מנוע", אך הפלא ופלא - בכל פעם מחדש הם יוצאים מהבור! לעיתים הם עושים כך בזכות עצומה שחובבי ערוץ השעשוע מקימים, ולעיתים המתמודד שזכה בשעשועון יוצא מלך ודורש שיפחיתו, או לחלופין יכפילו, את פרס הזכייה שלו.

ניתן להרחיב את הערך